કરુણતાની પરાકાષ્ઠા ત્યાં કે જ્યારે આ વયે પહોંચેલા બે માણસો ક્યાંક મળે ત્યારે પણ સીધી કે આડકતરી રીતે દરેક વાતનું ઈંગિત એ તરફ હોય કે ક્યાં પહોંચ્યા? અર્થાત્ હવે કેટલું બાકી? વાતચીતનો દોર હરીફરીને કથાઓ, મંદિરો અને યોગાસનો ભણી જાણ્યેઅજાણ્યે વળે. પ્રેમ, રોમાંસ, ફિલ્મો, નવા પુસ્તકો, નવા પ્રદેશો, પ્રવાસ કે શોખની વાતો તો અસ્પૃશ્ય! કોઈ નવયુવકને કોઈક વયોવૃદ્ધ સાથે હાંસીપૂર્વક વર્તતો જોઈને કવિને આ પંક્તિઓ સ્ફૂરી હશે :